गीता में मन की हर उलझन का सहज समाधान: गीता दीदी
बूंदी| प्रजापिताब्रह्माकुमारी ईश्वरीय विश्वविद्यालय के तत्वावधान में ब्रह्माकुमारीज केंद्र में गीता ज्ञानयज्ञ कथा के दूसरे दिन के प्रवचन हुए। मुख्य अतिथि कलेक्टर नरेशकुमार ठकराल रहे। कलेक्टर के अलावा विशिष्ट अतिथि डॉ. एसएल नागौरी, केन्द्र प्रभारी रजनी दीदी ,कमला दीदी, भारती दीदी ने दीप प्रज्ज्लित कर प्रवचनों का शुभारंभ किया। वरिष्ठ राजयोगिनी ब्रह्माकुमारी गीतादीदी का अभिवादन कलेक्टर ने किया। गीता दीदी ने कहा कि भगवत गीता को सर्वशास्त्र शिरोमणी कहा गया है क्योंकि इस शास्त्र में दुनियां की समस्त समस्याओं का समाधान समाहित है। अगर कोई इसे पढ़ना शुरू करे तो मन में किसी भी प्रकार की उलझन है तो उसका सहज समाधान मिल जाता है। इसलिए इसे सहज समाधान का शास्त्र भी कहा जाता है। संघर्ष के समय विजय दिलाने का शास्त्र भी कह सकते हैं। ब्रह्माकुमारी रजनी दीदी ने बताया कि सप्त दिवसीय गीता ज्ञान सुबह 7 से 9 बजे, दोपहर 2 से 5 बजे तक रोजान चलेंगे। सुबह 6ः30 बजे म्यूजिकल एक्सरसाइज भी करवाई जाती है।
hin_Deva hin_Deva